แบงก์โน้ตส์
5 พ.ค.นี้ ตั้งแต่เวลา 05.00-08.00 น. และช่วงเวลา 21.00-24.00 น. ใครที่เป็นลูกค้าธนาคารกรุงไทย โปรดฟังทางนี้ อย่าบ่น...
3 พ.ค. 2555

ขอเวลานอก
5 พ.ค.นี้ ตั้งแต่เวลา 05.00-08.00 น. และช่วงเวลา 21.00-24.00 น. ใครที่เป็นลูกค้าธนาคารกรุงไทย โปรดฟังทางนี้ อย่าบ่น...
เจ๊ป้อม-พัชรศิริ เกียรติกำจาย รองกรรมการผู้จัดการใหญ่ ธนาคารกรุงไทย บอกว่า ช่วงเวลาดังกล่าวธนาคารจะทำการทดสอบระบบไอที เพื่อเพิ่มประสิทธิภาพและพัฒนาการให้บริการ 
การทดสอบดังกล่าวจะส่งผลให้ลูกค้าไม่สามารถใช้บริการที่เครื่องถอนเงินสดอัตโนมัติ (เอทีเอ็ม) เครื่องฝากเงินสดอัตโนมัติ (เอดีเอ็ม) และเครื่องปรับสมุดบัญชีเงินฝากได้ รวมทั้งไม่สามารถนำบัตรเอทีเอ็มและบัตรเดบิตของธนาคารกรุงไทยไปใช้กับเครื่องเอทีเอ็มของธนาคารอื่นได้
บริการอินเทอร์เน็ต แบงกิง ทุกประเภท ได้แก่ บริการเคทีบี ออนไลน์ เคทีบี คอร์ปอเรต ออนไลน์และเคทีบี เน็ตแบงก์ ตลอดจนการให้บริการชำระค่าสินค้าและบริการต่างๆ หยุดโม้ด ลูกค้าจะไม่สามารถทำรายการได้
บอกก่อนแล้วนะจ๊ะ